पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब सरकार की ओर से लगाया गया वीकेंड कर्फ्यू रविवार को भी जारी रहा जिससे लोगों का कारोबार प्रभावित रहा। नए आदेशों में जरूरी सेवाओं वाली दुकानों को कुछ छूट दी गई है। पेट्रोल पंप भी खुले रहे। वीकेंड कर्फ्यू के चलते रविवार को शहर के मुख्य बाजारों में सभी दुकानें बंद रहीं। स्कूल, कॉलेज बंद होने के कारण ट्रांसपोर्ट नाममात्र चल रही है।
केवल जरूरी वस्तुओं वाली ही दुकानें जैसे मेडिकल स्टोर ही खुले रहे। फाजिल्का में शराब का ठेके सरेआम नियमों का उल्लंघन कर रहे हैं। आज लॉकडाउन के दौरान फाजिल्का में जहां समूह बाजार बंद रहे वही शराब के ठेके व कई गली मोहल्लों पर आधे शटर उठा व चोर रास्तों से कारोबार चलता दिखा। यहां तक कि फाजिल्का के होटल बाजार के निकट स्थित एक शराब ठेके के कर्मचारी बिना पुलिस व प्रशासन के डर व भय के ठेके का अधर अधूरा शटर खोल शराब बेचते नजर आए। इसके अलावा जहां कारपोरेशन बैंक वाली गली व आसपास की गलियों में रेहड़ी-फड़ी वालों ने सड़कों पर प्रशासन की परवाह न करते हुए रेहड़ियां लगाई तथा भारी संख्या में लोग खरीददारी करते दिखे वहीं रविवार को पुलिस शहर के नाकों व चौकों से गायब दिखी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn